NORAKSTS

|  |  |
| --- | --- |
| 12.11.2014. | Nr.17/1 |

###### 

**JELGAVAS PILSĒTAS DOMES APBALVOJUMU PIEŠĶIRŠANA**

(ziņo I.Škutāne)

**Atklāti balsojot ar 12 balsīm PAR –** S.Stoļarovs, S.Šalājevs, V.Grigorjevs, V.Ļevčenoks, R.Vectirāne, M.Buškevics, D.Olte, A.Rāviņš, A.Rublis, A.Tomašūns, J.Strods, R.Šlegelmilhs, **PRET-** nav,  **ATTURAS** – nav,

Saskaņā ar likuma „Par pašvaldībām” 12.pantu, Jelgavas pilsētas domes Apbalvojumu nolikumu (apstiprināts ar Jelgavas pilsētas domes 2011.gada 24.februāra lēmumu Nr.2/14 „Jelgavas pilsētas domes Apbalvojumu nolikuma un Jelgavas pilsētas domes Apbalvojumu piešķiršanas komisijas nolikuma apstiprināšana”) un Jelgavas pilsētas domes Apbalvojumu piešķiršanas komisijas 2014.gada 29.oktobra lēmumu,

**JELGAVAS PILSĒTAS DOME NOLEMJ:**

1. Piešķirt Jelgavas pilsētas domes apbalvojumu „Goda zīme”:
   1. Albertam Kokinam – bijušajam Jelgavas tiesas priekšsēdētājam – par tieslietu sistēmas attīstību un taisnīguma stiprināšanu Jelgavas pilsētā;
   2. Andrejam Baļčūnam – bijušajam Jelgavas pilsētas pašvaldības iestādes „Pilsētsaimniecība” vadītājam – par ilggadējo un godprātīgo darbu iestādē un ieguldījumu pilsētas attīstībā.
2. Piešķirt Jelgavas pilsētas domes apbalvojumu „Goda raksts”:
   1. Vladimiram Smirnovam – cīņu kluba „Milons” trenerim – par ieguldījumu sporta attīstībā Jelgavā, jaunatnes iesaistīšanu sportā un veselīga dzīvesveida popularizēšanu;
   2. Viktoram Hausmanim – teātra zinātniekam – par radošu darbu teātra zinātnes un kritikas veidošanā, un mūža ieguldījumu Jelgavas pilsētas kultūrvides veidošanā;
   3. Knutam Helleram – Vācijas organizācijas „Austrumeiropas Mājokļu iniciatīva” (IWO) direktoram – par veiksmīgu sadarbību energoefektivitātes jomā un Jelgavas pilsētas vārda popularizēšanu;
   4. Anitai Aizsilai – Dr.paed., profesorei emeritus Latvijas Lauksaimniecības universitātes Tehniskās fakultātes Izglītības un mājsaimniecības institūtā – par ilggadēju, godprātīgu pedagoģisko, zinātnisko darbu un ieguldījumu skolēnu zinātniski pētniecisko darbu konferencēs;
   5. Jānim Joņevam – rakstniekam – par pilsonisko aktivitāti un pilsētas vārda popularizēšanu;
   6. Mārim Ernstsonam – Metālapstrādes parka vadītājam – par ieguldījumu profesionālās izglītības attīstībā un pilsētas stratēģisko mērķu sasniegšanas veicināšanā metālapstrādes nozarē.
3. Noteikt naudas balvu apbalvojumiem:
   1. apbalvojumam „Goda zīme” – 218,00 *euro*;
   2. apbalvojumam „Goda raksts” – 140,00 *euro*.
4. Jelgavas pilsētas pašvaldības iestādei „Pašvaldības iestāžu centralizētā grāmatvedība” naudas balvu pasniegšanai izmaksāt no Jelgavas pilsētas domes administrācijas budžeta līdzekļiem 1276,00 *euro*.
5. Apbalvojumus pasniegt Latvijas Republikas proklamēšanas 96.gadadienai veltītajā svinīgajā pieņemšanā 2014.gada 17.novembrī.

Domes priekšsēdētājs (paraksts) A.Rāviņš

NORAKSTS PAREIZS

Kancelejas vadītāja S.Ozoliņa

Jelgavā 2014.gada 12.novembrī